Dujaka

Dujaka është një fshat i komunes se Gjakovës dhe gjendet ne gjerësinë gjeografike: Latitude (DMS): 42° 27' 22 N Longitude (DMS): 20° 22' 11 E. (Degrees, minutes and seconds). Ndodhet 10 km nga Gjakova në drejtim te magjistrales Gjakovë-Pejë. Fshati i Dujakës ka rreth 150 shtëpi dhe rreth 2'500 banorë. Kodi kadastral i Dujakës është E5E3.

Përshkrimi gjeografik
Dujaka është një fshat i komunës se Gjakovës. Gjendet mes magjistrales Gjakovë-Pejë, rreth 11 km nga qyteti i Gjakovës. Kufizohet me fshatrat Skivjan, Planqor, Hereq, Jasiq, Fieraj, Novosellë. Ka një pozitë gjeografike te rrafshët, ndërsa në anën perëdimore te saj ndodhet kodra e Mujkut. Përmes fshatit kalon lumi Krena.

Struktura e popullsisë
Në Dujakë për nga nacionaliteti i gjithë fshati është shqiptarë. Banoret e fshatit janë te dy besime fetare Islame dhe Krishtere. Nuk ka xhami as kishë.

Ekonomia
Motori i ekonomisë familjare të fshatit te Dujakës është mërgata në vende te ndryshme te botës. Një numër tepër i konsiderueshëm i popullsisë dhe familjeve te këtij fshati gjenden në emigracion. Vendet me kryesore ku gjenden banoret e këtij fshati janë: Zvicra, Gjermani, Austria, Franca, Hollanda, SHBA-të etj. Investimet financiare nga këta mërgimtare kanë qenë dhe mbesin te shumta, duke ndihmuar kështu jo vetëm familjet e tyre, por edhe qështjes kombtare (luftën, arsimin etj.) dhe infrastrukturën e fshatit. Kështu, përmes fondit te fshatit në bashkëpunim me Komunën e Gjakovës dhe KFOR-in italian është mundësuar kanalizimi dhe asfaltimi i rrugës së Dujakës.

Në Dujakë e përhapur është edhe bujqësia për nevoja familjare dhe më pak blegtoria, e cila është në rënje e sipër, si pasojë e zhvillimeve ekonomike. Aty, po ashtu, veprojnë disa ndërmarrje tregtare, shërbyese dhe prodhuese (prodhimi i drurit).

Arsimi dhe shëndetësia
Në Dujakë (në kodren e Mujkut) gjendet shkolla fillore "Fan S. Noli", ne te cilën përveç nxënesve nga ky fshat, ndjekin mësimet edhe fëmijet nga Planqore dhe një pjesë e Hereqit. Ndërsa shkollimi i mesëm dhe me i lartë bëhet ne qendrat tjera, si në Gjakovë dhe Prishtinë.

Para luftës, afër shkollës, gjendej edhe ambulanca e fshatit. Ajo tash është plotësisht e shkatërruar dhe për shkaqe financiare vazhdon te jetë në atë gjendje.

Lista e te vrareve gjatë luftës nga Dujaka
Beslim M. Aliaj; lindur me 1970; vrarë me 1999 në Gllogjan

Blerim Ramë Januzaj; lindur me 1968; vrarë me 1998 në Koshare

Veli Nocaj; vrarë me 1998 në Koshare

Kristë Pervorfi; vrarë në burgun e Dubravës

Te plagosur gjatë luftës
Te plagosur me 7 Korrik 1998 rreth orë 13:00:

Zenel Hasan Jonuzi

Naser Tahir Bushati